text: Kvinder har overtaget folkekirken
  12 oktober 2012 kl. 12.50
  Menighedsrådsvalget 13. november bliver kvindernes valg. I modsætning til alle andre folkevalgte forsamlinger dominerer kvinder i menighedsrådene.
  I menighedsrådene i Syd- og Sønderjylland er 54 procent af medlemmerne kvinder. Menighedsrådet i Bredsten har alene kvindelige medlemmer.
  Birte Nørregaard Hansen, Bredsten, mener, at mænd bliver skræmt væk fra menighedsrådene, fordi det kirkelige arbejde er bureaukratisk. Adskillige instanser skal høres, før der kan tages beslutninger.
  - Vi kvinder er mere tålmodige, siger hun.
  Kvindernes dominans i menighedsrådene står i skærene kontrast til repræsentationen af kvinder i kommunalbestyrelser og Folketinget. Her er de overalt i mindretal.
  Historisk set har kvinderne haft ti års forspring til at gøre sig gældende i det kirkelige arbejde.
  Kvinder fik valgret til menighedsråd i 1905.
  I 1909 deltog kvinder for første gang i kommunale valg, og først i 1915 blev den almindelige valgret til Folketinget indført.
  Kvinderne var mange år om at overtage kirken. I 1973 var repræsentationen af kvinder her i landsdelen kun på 35 procent
  